​ **РУСЕНСКИ УНИВЕРСИТЕТ „АНГЕЛ КЪНЧЕВ"**

**ФАКУЛТЕТ "ОБЩЕСТВЕНО ЗДРАВЕ И ЗДРАВНИ ГРИЖИ"**

**Утвърждавам:……..**

Ректор на Русенски университет :

(Доц. д-р инж. Д. Атанасова)

 Приета на АС

 (Протокол № 12 от 25.02.2025)

**КВАЛИФИКАЦИОННА ХАРАКТЕРИСТИКА**

СПЕЦИАЛНОСТ**МЕДИЦИНСКА СЕСТРА**

ОБРАЗОВАТЕЛНА СТЕПЕН**„БАКАЛАВЪР"**

ПРОФЕСИОНАЛНА КВАЛИФИКАЦИЯ**МЕДИЦИНСКА СЕСТРА**

**Русе, 2025**

## **І. ОБЩИ ПРИНЦИПИ**

Квалификационната характеристика е част от учебната документация за специалност “Медицинска сестра” във Факултет Обществено здраве и здравни грижи, катедра Здравни грижи при Русенски университет „Ангел Кънчев“.

Квалификационната характеристика отразява позицията на бъдещия специалист в Националната квалификационна рамка за висше образование (ниво 6) и Квалификационната рамка на европейското пространство за висше образование.

Квалификационната характеристика подлежи на актуализация в зависимост от реформите в здравеопазването и нуждите на потребителите на кадри.

**ІІ. ХАРАКТЕРИСТИКА НА СПЕЦИАЛНОСТ „МЕДИЦИНСКА СЕСТРА“:**

Специалност "Медицинска сестра" е  регулирана професия от Област на Висшето образование – 7. Здравеопазване и спорт, Професионално направление 7.5 Здравни грижи. Висше образование по специалността "Медицинска сестра" за образователно-квалификационна степен "бакалавър" се придобива във факултети и/или филиали на висши училища, получили акредитация по реда на Закона за висшето образование. Практическата подготовка се провежда и в лечебни заведения, получили положителна акредитационна оценка за обучение на студенти по чл. 90, ал. 1, т. 2 от Закона за лечебните заведения. Дипломата  дава право да се упражнява професията "Медицинска сестра".

Обучението се провежда в съответствие с Наредбата за Единни държавни изисквания за придобиване на висше образование по специалност “Медицинска сестра ” /обн. ДВ бр. 95 от 2005 год., посл. изм. ДВ бр. 32/22.04.16 год./, Директива 2013/55/ЕС, медицинските стандарти в Р България, Наредба №1/08.02.2011 г. за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно /ДВ бр. 15/18.02.11., изм. ДВ. бр.61 от 2 Август 2022г./, и препоръките на БАПЗГ като съсловна организация.

Обучението се провежда в редовна форма с продължителност не по-малко от 4 учебни години, или не по-малко от 4675 часа и придобиване на не по-малко от 240 кредита по Системата за натрупване и трансфер на кредити, съгл. чл. 11 и чл. 12 от ЕДИ. Обучението се осъществява чрез теоретична и практическа подготовка. Теоретичната подготовка се осъществява чрез задължителни, избираеми и факултативни учебни дисциплини под формата на лекции, семинари и практически упражнения с продължителност не по-малко от 6 семестъра. Практическата подготовка се осъществява чрез учебна (клинична) практика и преддипломен стаж.

**ІІІ. АКТУАЛНОСТ НА СПЕЦИАЛНОСТТА**

През последните години основен проблем в здравеопазните системи в Р България, страните от Европейския съюз и в световен мащаб е рязко намалелия брой медицински сестри. Актуалността на професията се определя от демографските данни за застаряващото население и разширяващите се роли на медицинските сестри в извънболничната и дългосрочна грижа. Тенденцията за структурните промени, насочени към деинституционализация на социалните домове за стари хора, увеличаващият се брой хосписи и защитени жилища за медико-социална грижа, съответно увеличава потребността от медицински сестри с нужната квалификация. С непрекъснато увеличаващия се брой болничните и

извънболнични лечебни структури нараства и необходимостта от медицински сестри.

**ІV. ЦЕЛИ И ЗАДАЧИ НА ОБУЧЕНИЕТО**

**Основна цел:**

Подготовка на медицински сестри с адекватна на европейските изисквания квалификация, притежаващи знания, умения и компетенции за извършване на професионални дейности самостоятелно или по назначение във всички структури на здравеопазната система, както и придобиване на научни, технологични и социални умения.

**Специфичните цели:**

* Да се формира на структурно функционално ниво основна система от понятия по общообразователни и хуманитарни дисциплини.
* Да се формират знания за базови медико-биологични дисциплини, клинични и специални дисциплини.
* Да се формират практически умения и компетентности за извършване на дейности, които медицинските сестри да прилагат самостоятелно и по лекарско назначение.
* Да се формират умения за оценка, планиране и осъществяване на здравни грижи в областта на клиничните, дългосрочните грижи, както и в медико-социални структури.
* Да се придобие достатъчно клиничен опит и компетентност за полагане на медицински грижи за пациентите по време на практическия стаж, провеждан под ръководството на квалифициран медицински персонал.
* Да са формират дигитални, лични, социални и професионални компетентности, необходими за упражняване на професията.
* Да се формират личностни качества, умения за работа в екип необходими за професията на медицинската сестра.

**V. ОБЕМ НА ТЕОРЕТИЧНАТА И ПРАКТИЧЕСКА ПОДГОТОВКА**

Съгласно чл. 7. ал.1 от Наредбата за ЕДИ обучението се осъществява чрез теоретична и практическа подготовка. Учебните дисциплини са групирани в следните блокове като структурни компоненти на учебния план:

* общо образователни и хуманитарни дисциплини;
* базови медико-биологични дисциплини;
* клинични медицински дисциплини;
* специални дисциплини;
* избираеми дисциплини;
* факултативни дисциплини;
* практическа подготовка;
* дипломиране.

Медицинската сестра усвоява общо медицински познания (биологични функции, анатомия и физиология), познания по фармакология, както и знания за връзката между здравословното състояние и физическата и социална среда на човека и неговото поведение. Достатъчни познания за същността и етиката на професията и за общите принципи, отнасящи се до здравето и сестринските грижи. Дейностите на медицинската сестра са насочени към предпазване, поддържане, възстановяване и подобряване здравето на лицата и независимостта на виталните им, физически и психически функции, като се съобразяват с личността на всеки един от тях и с техните психологически, икономически и културни особености.

**VІ. КОМПЕТЕНТНОСТЕН ПРОФИЛ НА СПЕЦИАЛНОСТТА**

Компетентностният профил на специалността е изграден въз основа на спецификата на обучението на студентите в професионално направление Здравни грижи, като съчетава в себе си дескрипторите на:

* *Европейската квалификационна рамка (ЕКР) за резултатите от ученето за Ниво 6, подниво 6Б[[1]](#footnote-1);*
* *Националната квалификационна рамка на Р България (НКР) за ниво Ниво 6, подниво 6Б;*
* *Рамката за дигитална компетентност (DigComp2.0).*
* *Европейската референтна рамка на ключовите компетенции за учене през целия живот (описани в официално издание на Европейския съюз стр. 189/7 от 04.06.2018 г.[[2]](#footnote-2)*, дефинирани от Европейската комисия, които включват знания, умения и компетенции, необходими за личностно развитие, пригодност за работа, социална интеграция и активна гражданска позиция в локален, регионален, национален и глобален контекст.
* *Наредба № 1 от 8 февруари 2011 г. За професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно, издадена от Министерството на здравеопазването Обн. ДВ. Бр.15 от 18 Февруари 2011г., изм. ДВ. Бр.50 от 1 юли 2011г.*

**КОМПОНЕНТИ:**

* **знания** – основни и фактологически;
* **умения** – познавателни (включват използването на логическо, критическо, интуитивно и творческо мислене) и практически (включват сръчност и използване на методи, материали, уреди и инструменти);
* **компетентности**;
* **отношения.**

**ЗНАНИЯ:**

* притежава задълбочени теоретични и фактологични знания в областта на сестринските грижи, включително достатъчно добро познание за организма, психологическите функции и поведението на здравите и болните хора, както и знания за връзката между здравословното състояние на човека и неговата физическа и социална среда.
* познава основно анатомичните органи на човешкото тяло, тяхната физиология и патологични отклонения;
* познава диетологията и принципите на лечебното  и рационалното хранене;
* Притежава знания за микробиологичната и имунна профилактика;
* познава причинителите на инфекциозните заболявания, пътищата на разпространение и борбата с тях;
* познава действието на лекарствените вещества по групи – терапевтична и токсична доза, тяхното приложение и дозировка;
* ползва латински език в медицинската практика;
* познава етиологията, патогенезата, клиниката, лечението и профилактиката на отделните заболявания на вътрешните органи;
* познава хирургичните заболявания, поведението на медицинската сестра при усложнения и спешни състояния – профилактични мерки, поведение, реакция, действия. Оказва необходимата долекарска помощ;
* познава реанимационните и анестезиологичните проблеми и интензивната терапия;
* познава акушеро-гинекологичните, кожно-венерологичните, офталмологичните, отоларингологичните заболявания;
* познава особеностите на нервните и психичните заболявания;
* познава основите на медицинската генетика;
* познава основите на физиотерапията и физиотерапевтичните процедури;
* участва в клиничното наблюдение на пациенти, в прилагането на терапията и в подготовката на различни видове изследвания;
* познава особеностите на физическото, психическото развитие на децата и детските заболявания;
* познава детската психология и детска педагогика, организира работата в детски ясли, детски градини и училища, организира здравна просвета на ученици и родители, учители и възпитатели.

**УМЕНИЯ:**

* притежава умения за прилагането на утвърдени, научнообосновани теории и модели в областта на здравните грижи;
* владее практически умения за осъществяване на медицински манипулации и дейности: инжекции, венозни инфузии, асептични и септични превръзки, катетеризации, подготовка и асистиране при извършване на пункции, изследвания, процедури и др.;
* притежава умения за вземане, съхранение и транспорт на материали за микробиологични, цитологични, хистологични и клинико-лаболаторни изследвания;
* владее методи и средства, позволяващи извършване на **медицински дейности и здравни грижи в областта на хирургията, неврологията, педиатрията, инфекциозните болести, психиатрията, вътрешните болести;**
* **притежава специални умения за извършване на оценка, планиране и осъществяване на палиативни, онкологични и гериатрични грижи;**
* умее да работи със специфични материали, уреди и инструменти в областта на анестезиологията, интензивната терапия и операционна зала;
* притежава специализирани умения за о**казване на спешни хуманитарни и други дейности;**
* притежава специализирани умения за осъществяване на **ресоциализация, реадаптация и рехабилитация на пациенти със социалнозначими заболявания**;
* владее умения за **провеждане на обучение и изследвания в областта на здравните грижи;**
* демонстрира умения за предоставяне и събиране на здравна информация:
* **притежава умения за осъществяване на промоция на здравето, превенция и профилактика на болестите:**
* **провежда консултиране и обучение на пациенти с хронични заболявания.**

**КОМПЕТЕНТНОСТИ:**

**Грамотност:**

* притежава умения за устно и писмено общуване в различни комуникативни ситуации;
* наблюдава и адаптира начина си на общуване в зависимост от ситуацията;
* различава и използва различни източници на информация;
* притежава умения за откриване, събиране и обработване на информация от различни източници;
* мисли критично, като разглежда поставените въпроси от различни гледните точки;
* формулира информирана оценка въз основа на критическо осмисляне на информацията по поставените проблеми.

**Дигитална компетентност**

* разбира как цифровите технологии подпомагат общуването, творчеството и иновациите, като осъзнава техните възможности, ограничения, влияние и съответните рискове;
* познава и спазва правните и етични норми при използването на дигитални технологии в учебния процес, при самоподготовка и при общуване със студенти и преподаватели;
* познава функциите и умее да работи с различни устройства и софтуер с цел общуване с другите студенти и с преподаватели по време на обучението, при самостоятелната си подготовка за учебните занятия и при реализирането на научноизследователска дейност в дигитална среда (вкл. и разработване на научни публикации под ръководството на преподавател);
* умее да открива необходимата му информация в дигитална среда, да оцени качеството на дигитално поднесеното съдържание и да го използва за нуждите на учебната или научноизследователската си дейност;
* може да създаде и сподели информация във виртуалното пространство или чрез използването на съответен софтуер;
* може да съхрани и предпази от нежелан достъп създаденото от него дигитално съдържание (вкл. и дигиталната си идентичност);

**Лични и социални компетентности и компетентност за учене:**

* притежава знания за използваните стратегии за учене;
* познава собствените си образователни потребности и нужди за развитие;
* оценява системно, целенасочено и последователно собствената си квалификация чрез преценка на придобитите до момента, знания, умения и компетентности;
* планира разширяването и актуализирането на професионалните си знания, умения и компетентности и собствената си професионална квалификация (напр. чрез участие в обучения, използване на възможности за кариерно развитие, кариерно консултиране и т.н.);
* умее да работи в екип (вкл. и с представители на други култури);
* проявява самостоятелност при вземането на решения;
* да демонстрира осъществяване на трансфер на теоретични знания в практиката чрез прилагане на клинично мислене.
* демонстрира толерантност, проявява емпатия и приема гледни точки, различни от неговата;
* уважава културните различия и да проявява отвореност към другостта.

**Професионални компетентности:**

* демонстрира компетентност за самостоятелно определяне на необходимите здравни грижи, като се използват актуалните теоретични и клинични познания, както и за планиране, организиране и полагане на здравни грижи при лечението на пациенти с цел усъвършенстване на професионалната практика;
* демонстрира подготовка и асистиране при извършване на пункции, изследвания, процедури и др.;
* извършва **медицински дейности и здравни грижи в областта на хирургията, неврологията, педиатрията, инфекциозните болести, психиатрията, вътрешните болести;**
* **демонстрира извършване на оценка, планиране и осъществяване на палиативни, онкологични и гериатрични грижи;**
* демонстрира самостоятелно предприемане на незабавни животоспасяващи мерки и за вземане на мерки в случай на криза и бедствие;
* демонстрира работа със специфични материали, уреди и инструменти в областта на анестезиологията, интензивната терапия и операционна зала;
* осъществява о**казване на спешни хуманитарни и други дейности;**
* демонстрира ефективна съвместна работа с останалите медицински специалисти, включително участие в практическото обучение на медицински специалисти;
* демонстрира владеене на методи и средства за насърчаване на лица, семейства и групи от лица да водят здравословен начин на живот и да полагат грижи за себе си;
* самостоятелно да предоставя съвети, указания и подкрепа на лица, нуждаещи се от здравни грижи, и на техните близки;
* осъществява професионална комуникация и сътрудничество с представители на други професии в системата на здравеопазването;
* демонстрира за умения за анализиране на качествени здравните грижи с цел усъвършенстване на личната професионална практика;
* осъществява **ресоциализация, реадаптация и рехабилитация на пациенти със социално значими заболявания**;
* самостоятелно определя необходимите здравни грижи, като се използват актуалните теоретични и клинични познания, както и за планиране, организиране и полагане на здравни грижи при лечението на пациенти с цел усъвършенстване на професионалната практика;
* осъществява ефективна съвместна работа с останалите медицински специалисти, включително участие в практическото обучение на медицински специалисти;
* насърчава лица, семейства и групи от лица да водят здравословен начин на живот и да полагат грижи за себе си;
* самостоятелно предприема на незабавни животоспасяващи мерки и взема мерки в случай на криза и бедствие;
* самостоятелно предоставя на съвети, указания и подкрепа на лица, нуждаещи се от здравни грижи, и на техните близки;
* притежава компетентност за независимо гарантиране на качество и за оценяване на здравните грижи;
* осъществява цялостна професионална комуникация и сътрудничество с представители на други професии в системата на здравеопазването;
* осъществява анализ на качеството на здравните грижи с цел усъвършенстване на личната професионална практика.

**Отговорност и самостоятелност:**

Медицинска сестра следва да изпълнява дейности по:

* предоставяне и събиране на здравна информация;
* промоция на здравето, превенция и профилактика на болестите;
* предоставяне на медицински и здравни грижи;
* рехабилитация; осъществяване на манипулации;
* оказване на спешна медицинска помощ;
* разработване на проекти, провеждане на обучение изследвания в областта на здравните грижи.

*Съгласно Наредба № 1 от 8 февруари 2011 г. За професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно, издадена от Министерството на здравеопазването Обн. ДВ. Бр.15 от 18 Февруари 2011г., изм. ДВ. Бр.50 от 1 юли 2011г.*

**ОТНОШЕНИЯ:**

* притежава отвореност към иновациите и техническия прогрес;
* демонстрира положително отношение към провеждането на критичен и конструктивен диалог;
* цени културното многообразие, интерес и любопитство към различните езици и общуването с представители на различни култури;
* демонстрира положително отношение към опазването на околната среда.

Нивото на професионалната квалификация отговаря на съвременните постижения на медицинската наука и практика. Професията на медицинската сестра изисква динамичност, сигурност и възможности за работа при условия на емоционално натоварване и интелектуално напрежение. Сестринството е фокусирано в подпомагането на човека, семейството или общността в достигането или поддържането на оптимално здраве и живот. Фокус на сестринството е холистичната грижа за човека, включваща здравна промоция, поддържане, лечение и възстановяване, подкрепа и терминални грижи за отделни личности от различни възрастови групи. Нивото на професионална квалификация на медицинската сестра отговаря на съвременните постижения на медицинската наука и практика.

**VІІ. ПРОФЕСИОНАЛНА РЕАЛИЗАЦИЯ И РАЗВИТИЕ**

Придобитият обем теоретични знания и практически умения и компетентности на медицинската сестра й позволява да работи в различни сектори и мрежа от заведения и институции в системата на здравеопазването като:

* Лечебни заведения за извънболнична помощ;
* Специализирани или многопрофилни лечебни заведения за болнична помощ: болници за активно лечение, болници за долекуване и продължително лечение, болници за рехабилитация;
* Центрове за спешна медицинска помощ;
* Центрове за психично здраве;
* Центрове за кожно-венерически заболявания;
* Комплексни онкологични центрове;
* Тъканни банки;
* Медицински, медико-дентални и диагностично-консултативни центрове;
* Домове за медико-социални грижи и хосписи;
* Структури за здравни и социални услуги в общността и в институции;
* Диализни центрове;
* Центрове за трансфузионна хематология;
* Детски ясли и градини;
* Кабинети в училища и други учебни заведения;
* Служби по трудова медицина;
* Служби за опазване на общественото здраве;
* Здравно-осигурителни фондове и организации;
* Научно-изследователски центрове и медицински изследователски институции;
* Медицински висши учебни заведения и Факултети по Обществено здраве и здравни грижи към други университети в страната;
* Държавни, ведомствени институции.

Хармонизирането на подготовката на медицинските сестри с Директива 2005/36/ЕО на Европейския парламент и на Съвета от 07.09.2005 г. относно признаването на професионалните квалификации е предпоставка за бъдеща конвертабилност на дипломите.

**Дипломата дава също възможност за продължаващо обучение на медицинската сестра с цел:**

* придобиване на специалности съгласно НАРЕДБА № 1 от 22.01.2015 г. за придобиване на специалност в системата на здравеопазването Издадена от министъра на здравеопазването, обн., ДВ, бр. 7 от 27.01.2015 г.
* образователно-квалификационната степен „магистър" по специалността „Управление на здравните грижи";
* придобиване на образователно-квалификационната степен „магистър" по специалността „Обществено здраве и здравен мениджмънт" и специалността "Клинични социални дейности";
* придобиване на Образователна и научна степен "доктор" -„Управление на здравните грижи".
1. Ниво 6, Подниво 6Б – ОКС „Бакалавър“, 240 ECTS кредита [↑](#footnote-ref-1)
2. European Union. *Key Competences for Lifelong Learning*, Luxembourg: Publications Office of theEuropeanUnion, 2019<<https://op.europa.eu/en/publication-detail/-/publication/297a33c8-a1f3-11e9-9d01-01aa75ed71a1/language-en>> [↑](#footnote-ref-2)